open-index/open-wikipedia-markdown huggingface dataset:
Dag Danielsen

**Dag Danielsen** (født 8. april 1955 i Ullensaker) er en norsk politiker. Han var stortingsrepresentant for Fremskrittspartiet i perioden 1997–2001. Han meldte seg ut av partiet i 2001. Danielsen har i perioden  2006 – juni 2014 vært generalsekretær i Ungdommens Sjakkforbund, og var tidligere generalsekretær i Norges Sjakkforbund fra 2006 ut 2010.

Høsten 2000 ble Danielsen suspendert for 30 måneder av landsstyret i Frp. Danielsen og åtte andre suspenderte og ekskluderte tillitsmenn gikk straks til rettssak mot partiet for å få tilbake sine verv, men hverken Danielsen eller de andre fikk medhold i retten. Danielsen og to andre anket saken, men anken ble avvist av Høyesterett i januar 2001. Han meldte seg ut av partiet i februar 2001. Danielsen ble i forbindelse med denne konflikten, oppfattet som leder for det som ble beskrevet som «Dag Danielsen-fløyen». Konflikten startet høsten 2000, men det har blitt antatt at den hadde sitt utspring i en fordeling av maktposisjoner under valgene på Oslo Frps årsmøte i februar 1999. På dette årsmøtet ble Einar Lonstad valgt til byrådslederkandidat, til Hagens store forbitrelse. Det har blitt antatt at Lonstad var en del av den såkalte «Dag Danielsen-fløyen». 

Like etter utmeldelsen tok han og Fridtjof Frank Gundersen over minipartiet Det Liberale Folkeparti. Men en annen gruppe, ved avtroppende formann Trond Johansen, gjorde krav på partiet, og fikk støtte i Kommunaldepartementet. Dermed ble maktovertakelsen kjent ugyldig. 

Danielsen støttet Rune Gerhardsen under lokalvalget i Oslo i 2003.

Danielsen har også markert seg som lokalpolitiker i Oslo og ble valgt som leder for Oslo Fremskrittsparti i februar 2000. Han var nestformann i Oslo Frp i perioden 1995–2000. Han var studieleder for Moderat Ungdom fra 1977 og formann Den Konservative Studenterforening fra 1979.

Danielsen var ansatt ved Oslo Sporveier 1980–1997. Han var politisk medarbeider Morgenbladet fra 1988 og informasjonsrådgiver Consultas A/S i perioden 1989–1995.

Han skal ha hevdet seg godt innen skolesjakken rundt 1970. I 2003 deltok han på sjakkturneringen Monarch Assurance på Isle of Man.

Han er bror av tidligere advokat Per Danielsen.

## Referanser


## Eksterne lenker
*
Europarådets parlamentarikerforsamling

**Europarådets parlamentariker&shy;forsamling** er en av institusjonene i Europarådet, og har sete i Strasbourg. Den utgjøres av representanter valgt av de nasjonale parlamentene i medlemsstatene.

Europarådets parlamentariske forsamling kan undersøke, anbefale og gi råd i konkrete saker. Den parlamentariske forsamlingens anbefalinger innen menneskerettighetsfeltet blir tillagt betydelig vekt i europeiske politikk, særlig siden alle europeiske stater bortsett fra Belarus er representert. Europarådets parlamentariske forsamling velger blant annet dommerne ved den Den europeiske menneskerettsdomstolen og Europarådets generalsekretær.

## Representanter
Forsamlingen består av til sammen 324 representanter (og 324 vararepresentanter) fra de 47 medlemslandene:

### Den norske delegasjonen
Delegasjonen fra det norske Stortinget består i perioden 2021–2025 av følgende medlemmer:

;Faste medlemmer:
* Ingjerd Schou, H, leder
* Lise Christoffersen, A, nestleder
* Lisa Marie Ness Klungland, Sp
* Even Eriksen, A
* Morten Wold, FrP

;Varamedlemmer:
* Andreas Sjalg Unneland, SV – *(erstattet [[Kirsti Bergstø]], SV, fra 8. juni 2022)*
* Linda Hofstad Helleland, H
* Geir Inge Lien, Sp
* Lise Selnes, A
* Ingvild Wetrhus Thorsvik, V

## Anklager om korrupsjon
Ved gjenvalg av Ilham Alijev som president i Aserbajdsjan i 2013 ble valget av Europarådets valgobservatører ansett som «fritt og rettferdig, mens andre organisasjoner som fulgte valget vurderte det som styrt av det sittende regimet. I etterkant av valget har det kommet ut at en rekke av representantene fra Europarådets parlamentarikerforsamling har fått dyre gaver og store pengebeløp fra regimets støttespillere.

## Fotnoter

## Referanser


## Eksterne lenker
* 
* Stortingets side om parlamentarikerforsamlingen – inkludert oversikt over medlemmene
* Dokument nr. 14 (2007–2008): «Årsrapport til Stortinget fra Stortingets delegasjon til Europarådets parlamentariske forsamling» ved delegasjonsleder Per-Kristian Foss
L’Enfer

***L'Enfer*** (norsk: *Helvete*) er en fransk dramafilm fra 2005, regissert av Danis Tanović og skrevet av Krzysztof Kieślowski og Krzysztof Piesiewicz. Hovedrollene spilles av Emmanuelle Béart, Marie Gillain og Carole Bouquet.

Filmen er nummer to i en planlagt trilogi som Kieślowski ikke rakk å fullføre før sin død. *[[Heaven (film)|Heaven]]* fra 2002 er den første av disse tre filmene, og den siste skulle hete *Skjærsilden*.

## Handling
Filmen er satt i Paris og handler om tre søstre: Celine, Anne og Sophie. En kvinne og hennes unge datter Celine går inn på et kontor og ser to personer: Hennes fa r og en ung mann som er naken. Faren hennes bryter seg inn i sin eks-kones leilighet og låste henne inne å kjøkkenet for å se døtrene sine. Men barna hadde låst seg inn på soverommet, og nektet å møte faren deres.

Moren bryter seg ut av kjøkkenet, og han angriper sin eks-kone og etterlot henne med en hjerneskade som gjør at hun ikke lenger kan snakke. Deretter hopper mannen fra et vindu, og begår selvmord. I dag har Anne en affære med en mann som både er faren til sin beste venn, og en Sorbonne Université-professor, som hun blir gravid sammen med (selv om professoren fremdeles er gift) og Sophies ekteskap faller fra hverandre når mannen hennes har en affære.

## Rolleliste
* Emmanuelle Béart : Sophie
* Karin Viard : Céline
* Marie Gillain : Anne
* Guillaume Canet : Sébastien
* Jacques Gamblin : Pierre
* Jacques Perrin : Frédéric
* Carole Bouquet : La mère
* Miki Manojlović : Le père
* Jean Rochefort : Louis
* Maryam d'Abo : Julie
* Gaëlle Bona : Joséphine
* Georges Siatidis : Le contrôleur du train
* Véronique Barrault : Un professeur
* Serge-Henri Valcke : Le libraire
* Tiffany Tougard : Céline enfant
* Marie Loboda : Sophie enfant

## Referanser


## Eksterne lenker
*
Jon Swain

**Jon** (John) **Anketell Brewer Swain** (født 1948 i London) er en britisk journalist og forfatter.

Fra slutten av 1960-tallet var han krigskorrespondent i Vietnam. I 1975 fikk Swain plass på det siste kommersielle flyet til Phnom Penh, den beleirede hovedstaden i Kongedømmet Kambodsja, og sammen med Sydney Schanberg og Dith Pran var han vitne til byens fall til den kommunistiske Røde Khmer-organisasjonen. Sammen søkte de tilflukt i den franske ambassaden. Der forsøkte de å redde Pran ved å manipulere Swains britiske pass så det skulle se ut som det var Prans, men dette lyktes ikke.

Etter at han kom tilbake til Europa, reiste Swain til Eritrea for å dekke revolusjonen og borgerkrigen der. Der ble han kidnappet og holdt som gissel av eritreiske separatister. For sine beretninger om dette og om opplevelsene i Kambodsja fikk han flere priser.

Gjennom flere år var han korrespondent for *Sunday Times* i Paris.

I filmen *[[Dødsmarkene (film)|Dødsmarkene]]* fra 1984 ble Swain portrettert av Julian Sands.
## Eksterne lenker
*
Kurt Busch

**Kurt Busch** (født 4. august 1978 i Las Vegas i Nevada i USA) er en fører i den amerikanske motorsporten NASCAR. Han er fører for bil #2 Miller Lite Dodge Charger i NASCARs Nextel Cup, og deltidsfører i bil #39 Penske Truck Rental Dodge Charger i serien Busch Series. I 2004 vant han Nextel Cup-mesterskapet, som var hans første mestertittel i NASCAR. I 2005 var Busch fører for bil #97 Sharpie/Irwin Industrial Tools Ford Taurus. Fra 2006 erstattet han Rusty Wallace, som pensjonerte seg, som fører for bil #2. Han er én av kun 16 førere som har vunnet løp i alle tre NASCAR-serier (Nextel Cup, Busch Series og Craftsman Truck Series).

## Starten i NASCAR
Busch kjørte først i NASCAR Autozone Elite Division Southwest Tour, og fikk sitt gjennombrudd etter en tragedie, da føreren Chris Trickle ble skutt og senere døde av skadene. Teamet Star Nursery lette etter en ny fører som kunne erstatte Trickel i bil #70, Busch ble ansatt, og vant senere mesterskapet AutoZone Elite Division Southwest Series (i 1999).

Dette førte senere til en plass i Craftsman Truck Series. Busch skapte diskusjon da han senere ble invitert av Jack Roush til å kjøre i (den daværende) Winston Cup Series (senere omdøpt til Nextel Cup Series), uten noen erfaring fra den mindre Busch Series. Dermed overså Roush lagkameraten Greg Biffle, som hadde mer erfaring.

Busch begynte i Winston Cup i 2000, i en alder av 21. Han deltok i 7 løp og fullførte på 48.-plass sammenlagt i sesongen, med Jeff Hammond som teamsjef. (NASCAR-reglene hindrer førere fra å delta i mer enn syv løp om de vil beholde sin *nybegynner* (*Rookie*)-status.)

I 2001 deltok Busch i 35 av 36 løp, uten noen seier, men kjørte inn til 3 topp fem-plasseringer og 6 topp ti-plasseringer. Sammenlagt kom han på 27.-plass.

I 2002 var Busch nær ved å vinne mesterskapet gjennom fire seire, 12 topp fem-plasseringer og 20 topp ti-plasseringer, men kom på tredjeplass sammenlagt.

I 2003 kjørte Busch inn til fire seire, 9 topp fem-plasseringer og 14 topp ti-plasseringer, og fullførte med en skuffende 11.-plass sammenlagt.

Halvveis gjennom 2006-sesongen har Busch tatt én seier (på Bristol Motor Speedway) og 7 topp ti-plasseringer.
## Referanser


## Eksterne lenker
* 
*
Gäddede

**Gäddede** (sørsamisk: *Tjeedtege*) er et tettsted i Strömsund kommune i Jämtlands län i landskapet Jämtland i Sverige. I 2010 hadde tettstedet  innbyggere. Gäddede ligger i sørenden av Kvarnbergsvattnet omtrent 4 km fra riksgrensen mot Norge.

Stedet er blant annet kjent for Sveriges dypeste canyon, 800 meter lang, med den 43 meter høye fossen Hällingsåfallet, verdens største snøscooter, verdens lengste scooterhopp og sitt særpregede fjellandskap. 

Gjedde kommer ikke lengre enn hit opp, derav navnet Gäddede. 

Det ble brutt glimmer i Gäddede i 1940-årene. Glimmer ble da brukt i el-industrien. 

Sveriges lengste grotte, Korallgrottan, ligger i nærheten av Ankarvattnet, 448 moh. i Leipiälven, og rett nord for Stora Blåsjön. Grotten ble oppdaget så sent som 1985. Hittil er seks kilometer ganger utforsket. Dermed er den Sveriges lengste grotte. Det er ikke anledning til å besøke Korallgrottan uten å ha følge med guide.

## Referanser
Marg Helgenberger

**Mary Marg Helgenberger** (født 16. november 1958 i Fremont i Nebraska) er en amerikansk film- og TV-skuespiller, kjent for sin rolle som Catherine Willows i TV-serien **'.

Helgenberger har også vunnet [[People's Choice Awards]] – Vinner beste TV-skuespiller i [[2005]] for sin rolle i **'.

## Noen filmer og TV-serier
* 2000 – 2012 ** (TV) – Catherine Willows
* 2004 *[[In Good Company]]* – Ann Foreman
* 2000 *[[Erin Brockovich (film)|Erin Brockovich]]* – Donna Jensen
* 1998 *[[Species II]]* – Dr. Laura Baker
* 1997 *[[Fire Down Below (1997)|Fire Down Below]]* – Sarah Kellogg
* 1996 *[[My Fellow Americans]]* – Joanna (uncredited)
* 1996 *[[Frame by Frame]]* – Det. Rose Ekberg
* 1995 *[[Species (film)|Species]]* – Dr. Laura Baker
* 1995 *[[Bad Boys (1995 film)|Bad Boys]]* – Capt. Alison Sinclair
* 1994 *[[The Cowboy Way]]* – Margarette
* 1993 *[[The Tommyknockers]]* (TV) – Bobbi Anderson
* 1989 *[[Always (film)|Always]]
* 1988 *China Beach* (TV) – Karen Charlene 'K.C.' Koloski
* 1975 *Ryan's Hope'' (TV) – Siobhan Ryan Novak

## Referanser


## Eksterne lenker
*  Marg Helgenberger Biografi hos CBS
*
Las Vegas Motor Speedway

**Las Vegas Motor Speedway** er et 4.9 km² stort anlegg bestående av fire forskjellige baner for billøp og motorsport. Anlegget eies av Speedway Motorsports, Inc., og ligger i 7000 Las Vegas Boulevard North i Las Vegas, Nevada.

Anlegget er hjemmebanen til flere team, og to kvelder i uken er banen åpen for lokale som ønsker å kappkjøre. Dette er et forsøk på å få denne aktiviteten vekk fra lokale gater, og inn i tryggere omgivelser.

Banen brukes også av politiet i Las Vegas, Las Vegas Metropolitan Police Department, som arena for deres kjøreopplæring.

I 2006 ble det kunngjort planer om å bygge om banen etter løpet i NASCARs Nextel Cup i mars.

Den 8. august 2006 åpnet den ombygde banen, og Kurt Busch, seriemester i Nextel Cup i 2004 ble den første til å kjøre bil på den nye banen.

## Annet
* Banen går ofte under navnet «Den Blå Oval», fordi mange løp har blitt dominert av Ford-førere i Nextel Cup. Jimmie Johnson (2), Jeff Gordon (1) og Sterling Martin (1) er de eneste førerne som har vunnet Nextel Cup-løp på banen i noe annet enn en Ford.

## Arrangementer
* Superspeedway, en oval på 2.4 km (1.5 mile):
** NASCAR Nextel Cup – UAW-DaimlerChrysler 400
** NASCAR Busch Series – Sam's Town 300
** NASCAR Craftsman Truck Series – Smith's Las Vegas 350
* Kvartmil (400m) oval med jorddekke:
** World of Outlaws-arrangement
* Kvartmil (400m) dragstripe:
** To NHRA-arrangementer i året

## Rekorder
* NASCAR Nextel Cup Kvalifisering: Kasey Kahne, 30.874 sek. (174.904 mph) 2004
* NASCAR Nextel Cup Løp: Mark Martin, 2 t. 43 min. 58 sek. (146.554 mph) 1998
* NASCAR Busch Series Kvalifisering: Mike Bliss, 31.535 sek. (171.238 mph) 2004
* NASCAR Busch Series Løp: Jeff Burton, 2 t. 13 min. 13 sek. (135.118 mph) 2000
* NASCAR Craftsman Truck Series Kvalifisering: Mike Skinner, 30.326 sek. (178.065 mph) 2006
* NASCAR Craftsman Truck Series Løp: David Starr, 1 t. 37 min. 3 sek. (135.394 mph) 2002

## Eksterne lenker
* Las Vegas Motor Speedway Offisielle nettsider
* Las Vegas Motor Speedway  på NASCAR.com
William Petersen

**William Louis Petersen** (født 21. februar 1953 i Evanston i Illinois) er en amerikansk skuespiller med røtter i Danmark og Tyskland.

Petersen spiller rollen som Gil Grissom i TV-seriene **' og **'.

## Filmer og TV-serier
* 2021–: **'
* 2000–2015: **' – Gil Grissom
* 2000 *[[The Contender]]* – Gov. Jack Hathaway
* 2000 *[[The Skulls]]* – Ames Levritt
* 1999 *[[Kiss the Sky]]* – Jeff
* 1998 *[[The Rat Pack]]* – John F. Kennedy
* 1997 *[[12 Angry Men (1997)|12 Angry Men]]* – Jurymedlem 12
* 1996 *[[The Beast]]* – Whip Dalton
* 1996 *[[Fear]]* – Steve Walker
* 1995 *[[In the Kingdom of the Blind, the Man With One Eye Is King]]*- Tony C.
* 1993 *[[Return to Lonesome Dove]]*
* 1990 *[[Young Guns II]]* – Pat Garrett
* 1987 *[[Long Gone]]*
* 1987 *[[Amazing Grace and Chuck]]*
* 1986 *[[Manhunter]]* – Will Graham
* 1985 *[[To Live and Die in L.A.]]* – Richard Chance
* 1981 *[[Thief]]* – (medvirkende *William L. Peterson*)

## Referanser


## Eksterne lenker
*  William Petersen Biografi hos CBS
*
Athens County

**Athens County** er et fylke i den amerikanske delstaten Ohio. Det ligger sørøst i staten og grenser til Perry County i nord, Morgan County i nord, Washington County i øst, Meigs County i sør, Vinton County i vest og Hocking County i nordvest. Det har også grense mot delstaten Vest-Virginia i øst.

Athens Countys totale areal er  km² hvorav 5 km² er vann. I 2000 hadde fylket  innbyggere og administrasjonssenteret ligger i byen Athens som også er fylkets største by.

Fylket ble grunnlagt i 1. mars 1805 og er oppkalt etter byen Athen i Hellas. 

## Befolkningsutvikling

## Referanser


## Eksterne lenker
*
Ann

**Ann** er en engelsk kortform av kvinnenavnet Anna som er avledet av Hannah. Opprinnelsen til navnet er det hebraiske ordet for «gunst» eller «nåde», *channah*.

**An** er en mer sjelden variant av navnet, og er mye mer utbredt som et asiatisk navn med annen etymologi.

## Utbredelse
*Ann* var et populært navn i USA på første halvdel av 1800-årene, og i perioder på 1900-tallet fram til 1950-årene.

*Ann* var et populært navn i England på midten av 1800-tallet og igjen fra 1930-årene til 1960-årene.
	

Navnet *Ann* har vært vanlig i Norge i fra 1940- til 1990-årene og hadde en popularitetstopp med 1,3 % i 1967.

|}

### Vanlige sammensetninger av navnet
Ann er uvanlig som eneste fornavn i Norge. De vanligste kombinasjonene var i 2005:
* Ann Kristin / Ann-Kristin / Ann-Christin
* Ann Mari / Ann-Mari
* Ann-Karin
* Ann-Helen
* Mari-Ann / Mary-Ann
* Ann Elin

Flere sammensatte navn er også basert på Ann. De vanligste var i 2005:
* Mariann
* Annbjørg
* Annlaug
* Annfrid

## Kjente personer med navnet
* Ann-Margret (1941–), svensk-amerikansk skuespiller
* Ann Kavli (1960–), forfatter
* Ann-Mari Thomassen (1964–), sametingsrepresentant
* Ann-Elen Skjelbreid (1971–), skiskytter

### Oppdiktede personer
* An-Magritt i romanen av samme navn av Johan Falkberget

## Se også
* Ann Arbor, by i USA
* An, en gud i sumerisk mytologi

## Referanser


## Eksterne lenker
*
Smie

**Smie** (norrønt: *smiðja*, «smie, smedverksted») er smedens verksted; bygning innrettet til smiing, særlig av jern. Smie er en tradisjonsrik arbeidsplass for produksjon og reparasjon av gjenstander av jern. Det er egen bygning grunnet et ildsted som brukes til oppvarming av metaller, som må oppvarmes til en temperatur slik at metallet kan bearbeides og formes.

Smia er smedens arbeidsplass, enten han var en som fusket i faget, eller en høyt skattet spesialist. Gårdssmia var en del av bondens sjølbergingsøkonomi, mens bygdesmeden var lokalsamfunnets håndverksspesialist. Til skipsverft var det nødvendig med skipssmie, og på større industribedrifter var det gjerne en velutstyrt smie. Flere museer har tatt vare på gamle tradisjonsrike smier som en del av faste utstillinger, blant annet på Maihaugen på Lillehammer; Helgeland Museum; Stjørdal museum på Værnes, og andre.

## Smia som verksted

Sentralt i enhver smie er essa og ambolten. Jern som bearbeides flyttes fram og tilbake mellom essa og ambolten. Jernet varmes i essa, og formes mot ambolten. Til essa er plassert en blåsebelg eller vifte som gir god tilførsel av luft/oksygen når jernet ligger i essa. Lufta ble blåst opp gjennom en haug glødende kull. I gloa la man det jernstykket som skulle bearbeides, til det var blitt passe varmt til å bli hamret ut til hva det var ment å bli. Uthamringen foregikk på en ambolt ved hjelp av forskjellige hammere, meisler og tenger. Spiker ble laget ved å drive og trekke emnet gjennom stadig tynnere hull. Jernkvaliteten satte grenser for hvor tynn tråden kunne bli.

Smeden kunne jobbe alene i smia, eller han kunne ha hjelp av en lærling eller hjelpegutt. Ved større arbeider var det oftest slik at smeden jobbet sammen med en eller to oppslagere.

Mange gårder hadde egen smie, som, på grunn av brannfaren, ofte lå på litt avstand til bebyggelsen ellers. I smie kunne den smedkyndige bonde utfolde seg, eller bonden kunne hyre inn bygdas spesialist på området, bygdesmeden. I gårdssmia ble det smidd spiker, hestesko, hengsler og beslag, samt reparert de jernredskaper som lot seg reparere. Flinke smeder laget dessuten kniver, ljåer og andre redskaper, og mange var sysselsatt med dette på helårsbasis, og med salg til et større område.

Byer og tettsteder hadde sine smier, både fordi hestene trengte sko, men også for tønnebånd, kniver, småverktøy, metallreparasjoner og annet. Smeden fungerte også som tannlege gjennom å trekke tenner.

Det finnes fortsatt smeder rundt omkring i Norge. De fleste har det som hobby eller tilleggsnæring. Det er mange flinke knivsmeder, men det blir et smalt marked og ikke lett å leve av på heltid. Noen få har det som hovednæring. De lager alt fra lysekroner og peisutstyr, til store porter og dørbeslag. Dagens smeder reparer og kopierer også ofte gammelt smijern. De gamle håndverksteknikkene brukes fortsatt, men det tas i bruk moderne redskaper som effektiviserer produksjonen noe. Smihammeren erstatter oppslageren. Smeden var en veldig viktig person siden han kunne kontrollere ilden.

## Referanser


## Eksterne lenker
*
Blyttia

***Blyttia*** (etablert 1943 i Oslo) er et norsk vitenskapelig tidsskrift, utgitt av Norsk Botanisk Forening, navngitt etter og tilegnet Matthias Numsen Blytt og hans sønn Axel Blytt. Det første heftet ble utgitt på Axel Blytts hundrede fødselsdag, 19. mai 1943. Det utgis i 4 årlige nummer, hver årgang publiseres åpent på nettsiden to år etter papirutgavens utgivelse.. Jan Wesenberg er tidsskriftets redaktør. Tidsskriftet har .

## Redaktører
* Jan Wesenberg (1997–d.d.)
* Klaus Høiland (1990–1997)
* Inger Nordal (1988–1990)
* Liv Borgen (1984–1987)
* Finn-Egil Eckblad (1981–1983)
* Per Sunding (1968–1980)
* Svein Manum (1964–1967)
* Ove Arbo Høeg (1953–1963)
* Per Størmer (1951–1952)
* Ove Arbo Høeg (1949–1950)
* Per Størmer (1948)
* Georg Hygen (1947)
* Erling Christophersen (1943–1946)

## Referanser


## Eksterne lenker
*
Goskamark naturreservat

**Goskamark naturreservat** er et naturreservat som ligger i Alta kommune. Reservatet dekker 4,07 km² av skogen på østsiden av Eibyelva, ca. 20 km sør for Alta, og ligger fra 70 – 280 m over havet. Reservatet skal bevare et skogområde med alt naturlig plante- og dyreliv og med alle de naturlige økologiske prosessene. Området har en lite påvirket furu- og bjørkeskog med stor økologisk variasjon. Skogen er typisk for furuskogsliene i Alta- og Eibydalen.

0,175 km² av skogen på terrassene ble vernet allerede i 1928. Dette arealet fikk status som administrativt fredet skogreservat 17. juni 1969, og reservatet ble utvidet i 1974 til 0,8 km².

## Bestemmelser for reservatet
Se **Forskrift om fredning av Goskamark naturreservat, Alta kommune, Finnmark**. 
* Vegetasjonen, herunder døde busker og trær, er fredet mot skade og ødeleggelse. Det er forbudt å fjerne planter eller plantedeler fra reservatet. Nye plantearter må ikke innføres. Planting eller såing er ikke tillatt.
* Dyrelivet, herunder reirplasser og hiområder, er fredet mot skade og ødeleggelse. Nye dyrearter må ikke innføres.
* Det må ikke iverksettes tiltak som kan endre naturmiljøet, som f.eks. oppføring av bygninger, anlegg og faste innretninger, hensetting av campingvogner, brakker o.l., fremføring av luftledninger, gjerder, jordkabler og kloakkledninger, bygging av veier, drenering og annen form for tørrlegging, uttak, oppfylling, planering og lagring av masse, utføring av kloakk eller konsentrerte forurensningstilførsler, henleggelse av avfall, gjødsling, kalking og bruk av kjemiske bekjempningsmidler. Forsøpling er forbudt. Opplistingen er ikke uttømmende.
* Motorferdsel til lands og til vanns er forbudt, herunder start og landing med luftfartøy.
* Direktoratet for naturforvaltning kan av hensyn til fredningsformålet ved forskrift forby eller regulere ferdselen i hele eller deler av reservatet.

### Bestemmelsene er ikke til hinder for
* Gjennomføring av militær operativ virksomhet og tiltak i ambulanse-, politi-, brannvern-, rednings-, oppsyns-, skjøtsels- og forvaltningsøyemed, med unntak av øvelseskjøring i tilknytning til slike formål.
* Sanking av bær og matsopp.
* Jakt og fiske.
* Tradisjonell beiting. Direktoratet for naturforvaltning kan av hensyn til fredningsformålet ved forskrift regulere beitetrykket i hele eller deler av reservatet.
* Vedlikehold av anlegg som er i bruk på fredningstidspunktet.
* Bruk av nedfalt virke og tørre kvister til bål, med unntak av tørrfuruer.
* Gjødsling, kalking, såing og nødvendig jordbearbeiding av de arealene som er dyrket på fredningstidspunktet, samt inngjerding og vedlikehold av gjerder i tilknytning til disse arealene.
* Motorferdsel på barmark langs eksisterende kjørespor via Eibyelva til/fra og på de dyrkede arealene i forbindelse med utøvelse av jordbruk.
* Motorferdsel på snødekt mark i forbindelse med jordbruk og reindrift.

### Etter søknad kan det gi tillatelse til
* Nødvendig motorferdsel i forbindelse med aktiviteter nevnt i punkt 3 og 5.
* Oppsetting av gjerder i forbindelse med beiting.

## Referanser
Frimann Falck Clausen

**Frimann Falck Clausen** (1921–1983) var en norsk skuespiller. Han spilte rollen som lastebileier Hjul i barneserien *[[Jul i Skomakergata]]* i 1979 og storbonden Torsøien i den norske filmkomedien *[[Bør Børson Jr. (film fra 1974)|Bør Børson Jr.]]* og dens oppfølger.  

Clausen startet skuespillerkarrieren ved Frater-teateret i Drammen, hvor man medvirket i både revyer og teateroppsetninger. Senere flyttet han til Oslo der han hadde oppdrag for flere teatre, blant dem Det norske teatret, Oslo Nye Teater og Nationaltheatret. Han medvirket også i flere oppsetninger av Fjernsynsteatret.

Han ble gift i 1958 med skuespiller Anne-Lise Tangstad.

Clausen døde i 1983. Han ble bisatt i Vestre krematorium i Oslo og begravet i Bragernes gravlund i Drammen.

## Filmografi
* *[[Jul i Skomakergata]]* (Lastebileier Juel Hjul) (1979) (julekalender på TV)
* *[[Solospill]]* (Disponent Asplund) (1977) (miniserie)
* *[[Karjolsteinen]]* (Jens Heimdal) (1977)
* *[[Bør Børson II]]* (Torsøien) (1976)
* *[[Ransom (film 1974)|Ransom]]*  (Schmidt) (1974)
* *[[Fleksnes]] – [[Det går alltid et tog]]* (prest i togkupé) (1974) (TV-serie)
* *[[Ungen (1974)|Ungen]]* (Doktor) (1974)
* *[[Bobbys krig]]* (1974) 
* *[[Bør Børson Jr. (film 1974)|Bør Børson Jr.]]* (Torsøien) (1974)
* *[[Brannen]]*  (sjef) (1973)
* *[[Fleksnes]] – [[Blodgiveren]]* (Eldre mann i venteværelse) (1972) (TV-serie)
* *[[Lukket avdeling]]* (1972) 
* *[[Balladen om mestertyven Ole Høiland]]* (Nielsen, lensmann) (1970)
* *[[One Day in the Life of Ivan Denisovich (film)|One Day in the Life of Ivan Denisovich]]* (Senka) (1970)
* *[[Døden i gatene]]* (1970) 
* *[[Huset på grensen]]* (En kaptein i ingeniørtroppene) (1969) (TV)
* *[[Smuglere]]* (1968) 
* *[[Rommet]]* (Bert) (1968) (Fjernsynsteater)
* *[[Reisen til havet]]* (Lensmannen) (1966)
* *[[Sult (film)|Sult]]* (1966) 
* *[[Nederlaget]]* (Brunel) (1966) (Fjernsynsteater)
* *[[Vaktpostene]]* (Aktor) (1965)
* *[[Ukjent mann]]* (2. Betjent) (1951)

## Referanser


## Eksterne lenker
*
Marianne

**Marianne** er et kvinnenavn med flere opphav. Det kan være en fransk form av Maria, som kan bety «sterk, vakker»,  eller en variant av det latinske navnet Marina som kan bety «som hører til havet». Det kan også være en sammentrukket form av navnene Maria og Anne, hvor sistnevnte er avledet av Hannah og betyr «gunst» eller «nåde».

Det har også blitt påstått at navnet har opprinnelse i et hemmelig fransk selskap under det andre keiserdømme. Etter den franske revolusjon ble Marianne gitt som navn til en kvinnefigur som symboliserte den franske republikken. Denne personifikasjonen ble avbildet som en ung bondejente med frygisk lue, ytterligere et symbol på frihet. Flere franske modeller og artister har siden stått modell for denne franske Marianne-figuren og blitt portrettert på franske rådhusbyster og frimerker. Det gjelder blant andre Catherine Deneuve, Brigitte Bardot, Mireille Mathieu og Laetitia Casta.

## Utbredelse

|}

Navnet Marianne er kjent i Norge fra 1500-tallet. I nyere tid har Marianne vært blant de mest populære døpenavnene på jenter i Norge i perioden ca. 1955 til 1985, med en topp i 1967.

## Kjente personer med navnet
* Marianne Fredriksson (1927–2007), svensk forfatter 
* Marianne Heiberg (1945–2004), sosialantropolog
* Marianne Heske (1946–), kunstner
* Marianne Faithfull (1946–2025), engelsk sanger og skuespiller
* Marianne Viermyr (1947–), forfatter
* Marianne Krogness, (1951–), skuespiller
* Marianne Antonsen (1970–), musiker og fagforeningskvinne
* Marianne Moe (1975–), kunstner/designer
* Marianne Skaar (1990–), TV-psykiater

## Se også
* *[[Marianne på sykehus]]* – barnebok og film
* Mariannenplatz i Berlin

## Referanser


## Eksterne lenker
*
Idrettslaget Hei

**Idrettslaget Hei**, gjerne omtalt som *Hei* eller *IL Hei*, er et fleridrettslag på Heistad i Porsgrunn. Klubben ble stiftet 13. mai 1931. I 2006 hadde klubben rundt 1200 medlemmer, og aktivitetsgrupper innen fotball, håndball, turn og ski. 

Klubbens A-lag i fotball for herrer rykket opp til 4. divisjon i 2010.  

## Tabell

## Nåværende og tidligere kjente Hei-spillere
* Niklas Bergseth
* Kim Engen
* Snorre Krogsgaard
* Espen Ruud
* Marius Solberg
* Vegard Bergan
* Markus André Kaasa
* Odin Bjørtuft

## Formenn i Hei gjennom tidene
*Emil Knudsen		1931 – 1933
*O. Hjalmar-Lie		1933 (siste halvdel) og 1936 – 1938
*Finn Fredriksen	1934 – 1935
*Åsmund Ørvik		1939
*Hjalmar Olavsen	1940
*Kristian Lunde		1941 og 1945 – 1950
*Finn Fredriksen	1951 – 1952
*Kåre Pettersen		1953 – 1956
*Trygve Flaten		1957 – 1961 
*Roll Klevjer		1962 – 1964 
*Svend Dahl		1965 – 1966
*Trygve Flaten		1967 – 1968
*Helge Jacobsen		1969 – 1970
*Jan-Thore Andersen	1971 – 1972
*Aaron Lindquist	1973 – 1974
*Jan-Thore Andersen	1975 – 1976 
*Olvar Nygaard		1977 – 1980
*Odd Bjønnes		1980 – 1982
*Ernst Rolf Olsen 	1983 – 1986 og 1999&ndash;2000
*Norvald Ingebrigtsen	1986 – 1989 
*Torbjørn Tørre		1991&ndash;1998	
*Kjell Pedersen		2001 – 2004 
*Jon Helge Helgerud	2005 – 2010

## Eksterne lenker
* 
* http://www.pd.no/lokal-sport/nok-en-hei-spiller-pa-landslaget/s/1-89-6210035
* http://www.pd.no/lokal-sport/et-helt-spesielt-talent/s/1-89-6710323
* http://www.pd.no/lokal-sport/hei-duo-onsket-av-valerenga/s/1-89-5993921
* http://www.pd.no/lokal-sport/fotball/hei/varm-velkomst-fra-hei-gjengen/s/5-40-121949
* http://www.pd.no/lokal-sport/talentfabrikken-pa-heistad/s/1-89-5697808
* Mortens Plass Heibanen - Nordic Stadiums
Simon Cziommer

**Simon Cziommer** (Nordhorn, 6. november 1980) er en tysk fotballspiller som for øyeblikket spiller for Red Bull Salzburg.

Simen Cziommer vokste opp i den tyske byen Schüttorf, som ligger nær den nederlandske grensen. Hans store kjærlighet var da også FC Twente, Twente ligger tross alt veldig nær Nordhorn. Cziommer spilte også for favorittklubben sin fra 1999 til 2005, og fikk med seg 81 kamper. Og bemerket seg som en meget god spiller.

Schalke 04 fikk øynene opp for ham, og kjøpte ham sommeren 2003. Dessverre ble Cziommer benkesliter i den suksessrike klubben, og det var snakk om å låne ham tilbake til Nederland. Han dro tilbake til Twente og var også innom Roda JC. Her spilte han 15 kamper og scoret 8 mål.

Etter 2005/2006-sesongen var Cziommer kontraktløs i med at Schalke 04 ikke var interessert i å skrive ny kontrakt. Flere nederlandske klubber var interesserte, bl.a. Ajax, Feyenoord og selvfølgelig Roda JC hvor man var veldig fornøyd med ham. Han valgte til slutt AZ, hvor han til nå har gjort det meget godt, og blitt en publikumsyndling.

## Karriere som spiller
(*Sist oppdatert [[1. februar]] [[2007]]*)

## Referanser


## Eksterne lenker
*
Trakai historiske nasjonalpark

**Trakai historiske nasjonalpark** er en nasjonalpark i den østlige delen av Litauen. Den fikk vernestatus allerede i sovjettiden i 1960, sin nåværende status som en av fem nasjonalparker i Litauen fikk den i 1992.

Trakai historiske nasjonalpark  er opprettet innenfor Trakai kommunes grenser. Den har en strekning på 8&nbsp;200&nbsp;hektar, og består inneholder 32 innsjøer (med et samlet areal på 1&nbsp;400&nbsp;hektar.

Parken er foreslått oppført på UNESCOs liste over verdens kultur- og naturarvsteder

## Eksterne lenker
*  (engelsk)
* UNESCOs omtale av parken
Fredrik Kayser

**Fredrik Thorbjørn Kayser** (1918–2009) var en norsk offiser i Kompani Linge under andre verdenskrig.

## Andre verdenskrig
Han deltok som frivillig på finsk side i vinterkrigen 1939–1940. Han deltok deretter i kampene i Norge. Kayser forlot Norge ombord på MK «Leda» 1. september 1941 og ankom Lerwick 4. september . Der sluttet han seg til Kompani Linge, og deltok i Lofotenraidet i 1941.

Kayser var en av de ni fra Kompani Linge som gjennomførte den vellykkede sprengningen av Norsk Hydros fabrikk på Rjukan under Vemorkaksjonen. Han tok seg deretter velberget ut av Norge og returnerte til Storbritannia, hvor han ble forfremmet til løytnant. Der påtok han seg i 1944 oppdraget med å være nestkommanderende for geriljaavdelingen Bjørn West som skulle bygges opp i Matrefjellene nord for Bergen, i påvente av en eventuell alliert invasjon av Norge. 15. oktober 1944 kom Kayser til Masfjorden sjøveien sammen med sersjant Severin Synnes. Sjefen for den planlagte avdelingen, kaptein Harald Risnes, sluttet seg snart til dem. Sammen med ytterligere noen ankomne nordmenn fra Kompani Linge organiserte og trente de opp en styrke som til slutt talte 250 mann, og som i april–mai 1945 havnet i aktive kamper med den tyske okkupasjonsmakten.

## Etter krigen
Han ønsket ikke å fortsette i hæren etter freden, men søkte i stedet en karriere i næringslivet. Han var også aktiv i Foreningen Bjørn West, en forening av veteraner fra Bjørn West-basen.

I 1948 spilte han seg selv i filmen *[[Kampen om tungtvannet (film)|Kampen om tungtvannet]]*.

## Utmerkelser

Kayser ble blant annet dekorert med St. Olavsmedaljen med ekegren to ganger og Æreslegionen etter krigen. Han mottok Deltagermedaljen med rosett og ble av britene tildelt med Military Medal, Defence Medal og 1939–1945 Star. Fra USA ble han tildelt Frihetsmedaljen med bronsepalme. Han mottok også det franske Croix de Guerre med palme.

## Referanser
Neil Ruddock

**Neil «Razor» Ruddock** (født 9. mai 1968 i Wandsworth, London) er en tidligere engelsk fotballspiller (forsvarsspiller).

Han debuterte for klubben Millwall, og tilbrakte den lange karrieren i klubber som Tottenham Hotspur, Southampton, Liverpool, West Ham, Crystal Palace, og til slutt et kort opphold som spillende trener i Swindon Town.

## Referanser


## Eksterne lenker
*
Berit

**Berit** er et kvinnenavn som er avledet av Birgitte, som er en nordisk form av det keltiske navnet *Brigit*, «den høye», eller det irske navnet *Brigantia*, «borg» eller «fjell». Navnet kan muligens også bety «strålende».

## Utbredelse
*Beritte*, *Berette*, *Berethij* og *Berethe* var vanlige kvinnenavn i Norge på 1500-tallet. Det er til sammen 29 personer med disse navnene er nevnt i Norske Lensrekneskapsbøker 1548-1567.
*Berit* var det fjerde mest brukte kvinnenavnet i Norge på begynnelsen av 1600-tallet. Både *Berit* og *Beret* var vanlige navn i Norge på 1700-tallet. I nyere tid har *Berit* vært blant de mest populære døpenavnene på jenter i Norge i perioden ca. 1925 til 1965.

*Berith* og *Beret* er mindre vanlige varianter av navnet. Berit er i Norge ofte brukt sammen med andre fornavn. De vanligste kombinasjonene var i 2005:
* Anne Berit / Anne-Berit
* Liv Berit 
* Inger Berit

|}

## Kjente personer med navnet
* Berit Pynten (1809–1899), langeleikspiller
* Berit Brænne (1918–1976), skuespiller, barnebokforfatter og låtskriver.
* Berit Ås (1928–2024), professor i sosialpsykologi
* Berit Søder (1931–), danser, skuepiller, og dukkespiller
* Berit Kullander (1938–), skuespiller, danser og sanger
* Berit Berthelsen (1944–2022), friidrettsutøver
* Berit Nesheim (1945–), filmregissør
* Berit Hedemann (1949–), journalist og forfatter
* Berit Oskal Eira (1951–), politiker
* Beret Aksnes (1952–), bildekunstner
* Berit Kjøll (1955–), næringslivs- og organisasjonsleder
* Berit Aunli (1956–), tidligere langrennsløper
* Berit Nordstrand (1966–), lege og forfatter

## Kuriosa
På hebraisk betyr *berit* pakt.

## Ekstremvær
*Berit* var navnet på et ekstremvær som rammet området fra Møre og Romsdal til Lofoten 25. november 2011.
## Se også
* Beret – hodeplagg

## Referanser


## Eksterne lenker
*
Laos’ flagg

**[[Laos]]' flagg** ble tatt i bruk 2. desember 1975. 

Flagget består av tre horisontale striper, den blå midtstripen er dobbelt så høy som de de to røde stripene øverst og nederst. I midten er det en fylt hvit sirkel. Sirkelens diameter er 0,8 ganger høyden av den blå stripen. 

Den røde fargen i flagget representerer blodet i kampen for uavhengighet, den blå fargen symboliserer landets ressurser, mens den hvite sirkelen representerer månen over elven Mekong, samt landets enhet under den kommunistiske regjeringen.

Fra 1952 til 1975 hadde landet et rødt flagg med en hvit, trehodet elefant (guden Airavata) i midten. 

## Kilder
*
Den kloke lille høna

***Den kloke lille høna*** er en tegnefilm laget av Walt Disney, og er basert på eventyret om «Den lille røde høna». Filmen inngikk i Silly Symphonies-serien.

Denne tegnefilmen var debuten til Donald Duck. Donald og vennen hans Peter Gris prøver å unngå å arbeide, inntil Frøken Høne lærer dem verdien av å jobbe. Denne tegnefilmen ble utgitt 9. juni 1934. Den ble også til en tegneserie som ble laget av Al Taliaferro.

## Handling
En liten høne leter etter noen som kan hjelpe henne med å plante mais på en åker om våren. De to gode vennene Peter Pig og Donald Duck påstår begge to at de har vondt i magen i håp om å komme seg ut av jobbingen ved åkeren hennes. Så, med god hjelp fra alle kyllingene sine, planter høna alt sammen selv. 

Om høsten spør høna etter deres hjelp igjen, men Peter og Donald påstår igjen at begge to har alt for vondt i magen. Deretter legger høna og kyllingene en plan om hva de burde gjøre med de late Peter og Donald.

## Referanser


## Eksterne lenker
*
Spercheinae

* *[[Spercheus]]*

**Spercheinae** er en liten gruppe av vannlevende biller som tilhører familien vannkjær (Hydrophilidae). Ingen av artene finnes i Norge, men én er funnet i Danmark og Sør-Sverige.

## Utseende

Middelsstore (5 &ndash; 7 mm), brede biller, matte, med svært korte antenner. Hodet er bredt, skovlformet, med en grunn innskjæring foran i midten. Fasettøynene er små, utstående og sitter ved hodets bakhjørner. Antennene er ganske korte, uten en tydelig kølle, og består av sju ledd, hvorav det ene er ganske lite. Palpene er lange og tynne, omtrent dobbelt så lange som antennene. 

Brystskjoldet (pronotum) er omtrent dobbelt så bredt som langt. Dekkvingene er bredest bak midten, matte, uten tydelige punktrekker. Beina er slanke, med fem-leddete føtter der det ytterste leddet er omtrent så langt som de andre fire til sammen. 

**Larvene** er korte og brede, spoleformede, med et stort hode med kraftige kjever og tre par forholdsvis lange bein.

## Levevis

Den europeiske arten, *Spercheus emarginatus*, lever i stillestående, mudrete ferskvann med rik vegetasjon. De finnes helst rundt røttene til vannplanter. Hunnene bærer med seg eggene i en sekk til de klekkes, noe som er ganske uvanlig mellom insekter.

## Utbredelse
Slekten forekommer i alle verdensdeler.

## Systematisk inndeling

I nyere systematisk inndeling plasserer denne gruppen som en underfamilie i familien vannkjær (Hydrophilidae). 

Tidligere var gruppen en selvstendig familie i overfamilien vannkjær (Hydrophiloidea)

* Ordenen biller, **Coleoptera**
** Underordenen Polyphaga
*** Overfamilien vannkjær, **Hydrophiloidea**
**** Familien vannkjær, **Hydrophilidae** 
***** underfamilien **Spercheinae**
****** Slekten ***Spercheus*** Illiger, 1798  – ca. 20 arter
******* *[[Spercheus belli]]* 
******* *[[Spercheus burgeoni]]* 
******* *[[Spercheus cerisyi]]* 
******* *[[Spercheus crenulatus]]* 
******* *[[Spercheus emarginatus]]* (Schaller, 1783)  – eneste art i Europa
******* *[[Spercheus fimbriicollis]]* 
******* *[[Spercheus gerardi]]* 
******* *[[Spercheus halophilus]]* 
******* *[[Spercheus hanseni]]* 
******* *[[Spercheus hovanus]]* 
******* *[[Spercheus humeralis]]* 
******* *[[Spercheus platycephalus]]* 
******* *[[Spercheus senegalensis]]* 
******* *[[Spercheus siamensis]]* 
******* *[[Spercheus spangleri]]* 
******* *[[Spercheus stangli]]* 
******* *[[Spercheus stasimus]]* 
******* *[[Spercheus wattsi]]* 

## Kilder
* Hansen, M. 1987. The Hydrophiloidea (Coleoptera) of Fennoscandia and Denmark. *Fauna Entomologica Scandinavica* 18. E.J. Brill/Scandinavian Science Press Ltd.
* Nettresurssen Fauna Europa - Hydrophilidae

## Eksterne lenker
*
Anne-Lise

**Anne-Lise**, **Annelise** og **Anneliese** er kvinnenavn sammensatt av Anne som er avledet av Hannah og kommer fra det hebraiske ordet for «gunst» eller «nåde», *channah*, og av Lise som er en kortform av Elisabeth med opprinnelse i  det hebraiske navnet *Elisheba* som betyr «Gud er fullkommen».

## Utbredelse

|}

Anne-Lise var et populært navn på norske jentebarn på 1940-tallet.

## Kjente personer med navnet
* Anne Lise Grøtvik Lunde (1924-2003), teatersjef, instruktør, operasanger
* Anne-Lise Tangstad (1935–1981), skuespillerinne
* Anne-Lise Berntsen (1943–), sopran
* Anneliese Michel (1952–1976), tysk katolikk utsatt for eksorsisme

## Referanser


## Eksterne lenker
*
Cecilia Stegö Chilò

**Marie Cecilia Stegö Chilò** (1959–2025) var kulturminister for Moderaterna i Fredrik Reinfeldts regjering i ti dager fra 6. oktober til 16. oktober 2006.

Hun avgikk etter sterk press fra mediene på grunn av at hun ikke hadde betalt TV-avgiften på seksten år og at hun hadde hatt dagmamma som hun betalte svart.

## Referanser

 
 


## Eksterne lenker
*
Lard

**Lard** er et amerikansk band som ble grunnlagt i 1989 av tidligere medlem av Dead Kennedys Jello Biafra (sang), Ministry-medlemmene Alain Jourgensen (gitar) og Paul Barker (bass), samt Nine Inch Nails-medlem Jeff Ward (trommer). Etter at Ward, som i årevis hadde slitt med narkotika-avhengighet, tok livet sitt i 1993 har bandet ikke hatt noen fast trommeslager. Flere andre medlemmer har også vært innom bandet.

Musikalsk befinner bandet seg i krysningspunktet mellom hardcore, punk, industrirock og heavy metal. Et unntak er sangen «70's Rock Must Die», der musikken er nettopp 70-tallsrock. Tekstmessig er Lard, som alle Biafras prosjekter, svært politisert. Et gjenvendende tema er krigen mot narkotika, som Biafra mener er et skalkeskjul for å opprettholde USAs kontroll over Latin-Amerika. Bandet har gjennom hele sin eksistens vært et sideprosjekt for medlemmene, og har derfor hatt en ujevn produktivitet. Selv om de har spilt flere konserter har de aldri turnert, og platene, som alle er utgitt av Alternative Tentacles, har kommet med svært ujevne mellomrom.

«Forkboy» fra *[[The Last Temptation of Reid]]* er med i Oliver Stones kontroversielle film Natural Born Killers fra 1994.

*Lard* er for øvrig det engelske ordet for *[[smult]]*.

## Diskografi
**[[Power of Lard]]* (1989)
**[[The Last Temptation of Reid]]* (1990)
**[[Pure Chewing Satisfaction]]* (1997)
**[[70's Rock Must Die]]* (2000)

## Eksterne lenker
* 
* Hjemmeside hos Alternative Tentacles
* Uoffisiell fan-side
Omans flagg

**[[Oman]]s flagg** består av tre striper (hvit, grønn og rød) med en rød stolpe til venstre, som inneholder Omans riksvåpen. Det hvite står for fred og velstand, det grønne for fruktbarhet og de grønne fjellene, og det røde for kamper mot utenlandske invasjonsmakter. Det røde er også fargen til landets tidligere flagg, fra den gang landet var kjent som sultanatet Muskat.
Nashville Predators

**Nachville Predators** er et amerikansk ishockeylag som spiller i NHL. Laget har sin hjemmebane i Nashville, Tennessee. Laget ble startet i 1998, og tatt opp i NHL fra starten. Laget har nevnet *predators* (rovdyr) etter noen over 10&nbsp;000 år gamle fossiler etter dinosaurus som ble funnet i Nashville i 1971.

## Kjente spillere
* Peter Forsberg
* Jason Arnott
* Paul Kariya
* Martin Erat
* Scott Hartnell
* David Legwand
* Vladimir Orszagh
* Steve Sullivan
* Kimmo Timonen
* Jordin Tootoo
* Tomas Vokoun
* Scott Walker
* Marek Zidlicky

## Spillerstall
À jour pr. 7. oktober 2006. https://web.archive.org/web/20061021024913/http://www.nashvillepredators.com/team/index.html
Carolina Hurricanes

**Carolina Hurricanes** er et ishockeylag i NHL. 

Carolina ble i sesongen 2005/2006 Stanley Cup-mestere etter å ha slått Edmonton Oilers med 4-3 i kamper.

I perioden 1972 til 1979 holdt klubben til i Boston, Massachusetts, under navnet **New England Whalers**. Men da New Englad-området allerede hadde en annen NHL-klubb, Boston Bruins, samtidig som det på den tiden var stor ishockeyinteresse i Connecticut, flyttet klubben til Hartford, Connecticut under navnet Hartford Whalers. De demografiske endringene innen USA gjorde etter hvert også Sørstatene interessante for klubbeierne, og klubben flyttet til Raleigh, Nord-Carolina ved sesongen 1997/1998 og byttet navn til Carolina Hurricanes.

## Kjente spillere
* Gordie Howe
* Dave Keon
* Steve Chiasson
* Ron Francis

## Eksterne lenker
*
De forente arabiske emiraters flagg

**[[De forente arabiske emirater]]s flagg** ble tatt i bruk 2. desember 1971.

Flagget består av de panarabiske fargene rødt, grønt, hvitt og sort, som symboliserer arabisk enhet. 

I tillegg har fargene følgende betydninger:
* Grønt: Trær og fruktbarhet
* Hvitt: Nøytralitet
* Svart: Landets oljeressurser

## Referanser
Nord-Koreas flagg

**[[Nord-Korea]]s flagg** ble tatt i bruk 8. september 1948. Den røde stjernen representerer kommunismen og er gjengitt i flagget på en hvit sirkelformet bakgrunn. Stjernen symboliserer også Koreas arbeiderparti. Sirkelen er muligens knyttet til Yin og Yang, hentet fra koreansk kultur. Hvit er den koreanske nasjonalfargen og betyr verdighet. Den røde fargen betyr patriotisme og de blå stripene skal bety «det koreanske folkets bestrebelser etter å slutte opp under hele verdens revolusjonære folk og slåss for seier for ideen om selvstendighet, vennskap og fred».

Nord-Korea tok opprinnelig et flagg av typen «taegukki», mer likt det sørkoreanske flagget, etter uavhengigheten fra de japanske okkupantene i 1945. Flaggbyttet i 1948 kom som en følge av behovet for et flagg som lignet mer på Sovjetunionens flagg.

Verdens trolig høyeste flaggstang (160 meter) står i landsbyen Gijeong-dong på den nordkoreanske siden av den militære delelinjen som skiller Nord-Korea og Sør-Korea ved byen Panmunjom. Flagget veier 270 kg.

## Se også
* Sør-Koreas flagg

## Eksterne lenker
*  Flags Of The World: North Korea
Pseudogen

Et pseudogen er et gen som har blitt utsatt for en eller flere mutasjoner, og har dermed ingen funksjon. Pseudogener er biter av DNA som har vært utsatt for en mutasjon, slik at de ikke lenger er i stand til å uttrykke gener, eller kode for proteiner. Mutasjonen kan være av typen frameshift, plutselige stopkodoner, disfunksjonell transkripsjon eller hindring av å kode RNA. 
Slike pseudogener, som ikke lenger er funksjonelle deler av DNA, går derfor ofte under kategorien junk-DNA eller skrap DNA, men de trenger ikke nødvendigvis ha introner eller promotorer. De som ikke har introner eller promotorer blir kalt prosesserte pseudogener. Pseudogener likner veldig på funksjonelle gener, nettopp fordi det er her de har sitt opphav. De kan derfor være vanskelig å finne i DNA.

Selv om psudogener har homologe sekvenser med funksjonelle gener, er de ikke kompatible nok til å kunne uttrykke endeproduktet av transkripsjon eller translasjon.

Et eksempel på pseudogener er homologe sekvenser til α og β polypeptidene i hemoglobin. Disse liner på det funksjonelle α og β hemoglobinet, men avviker i noen seter av base par og blir ikke transkribert fordi de inneholder et internt stop kodon.

Ettersom pseudogener ikke koder for noen funksjonelle gener, gjør heller ikke mutasjoner som oppstår her, innvirkning på organismen. Pseudogener er derfor brukt for å estimere den nøytrale mutsjonsraten.
Liste over fylker i Michigan

Det er 83 fylker (counties) i den amerikanske delstaten Michigan:

* Alcona County
* Alger County
* Allegan County
* Alpena County
* Antrim County
* Arenac County
* Baraga County
* Barry County
* Bay County
* Benzie County
* Berrien County
* Branch County
* Calhoun County
* Cass County
* Charlevoix County
* Cheboygan County
* Chippewa County
* Clare County
* Clinton County
* Crawford County
* Delta County
* Dickinson County
* Eaton County
* Emmet County
* Genesee County
* Gladwin County
* Gogebic County
* Grand Traverse County
* Gratiot County
* Hillsdale County
* Houghton County
* Huron County
* Ingham County
* Ionia County
* Iosco County
* Iron County
* Isabella County
* Jackson County
* Kalamazoo County
* Kalkaska County
* Kent County
* Keweenaw County
* Lake County
* Lapeer County
* Leelanau County
* Lenawee County
* Livingston County
* Luce County
* Mackinac County
* Macomb County
* Manistee County
* Marquette County
* Mason County
* Mecosta County
* Menominee County
* Midland County
* Missaukee County
* Monroe County
* Montcalm County
* Montmorency County
* Muskegon County
* Newaygo County
* Oakland County
* Oceana County
* Ogemaw County
* Ontonagon County
* Osceola County
* Oscoda County
* Otsego County
* Ottawa County
* Presque Isle County
* Roscommon County
* Saginaw County
* Sanilac County
* Schoolcraft County
* Shiawassee County
* St. Clair County
* St. Joseph County
* Tuscola County
* Van Buren County
* Washtenaw County
* Wayne County
* Wexford County

## Referanser